 Proza - : - Tragedia profesoarei de geografie - 3 de mihai nedelcu : - Tragedia profesoarei de geografie - 3 de mihai nedelcu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fa... (Poezie) > Posta... (Proza) > inmormanta... (Proza) > Nora, soacra... (Proza) > seful meu ... (Proza) > Fenomenul... (Proza) > Marea... (Proza) > Romanii... (Proza) > Romania la... (Proza) > Fenomenul... (Proza) > Scrisoarea... (Proza) > Cu tata ... (Proza) > sedinta... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Aventurile... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14012064 Tragedia_profesoarei_de_geografie_-_3' > Vizionari: 1841 > Tragedia profesoarei de geografie - 3 proza [ ] proza umoristica - - - - - - - - - - - - - - - - - - - - - - - - - de mihai nedelcu [pieijdi ] 2012-08-03 | | Sala de asteptare la doctor. Din pacate doctor de familie, nu specialist particular, adica gresie cu striatii, fotolii, masuta de sticla si o vaza cu flori. Nu, nu se vede nici plasma agatata de tavan pentru ca pacientii sa admire ultimele inventii menite sa le salveze definitiv existenta, cum ar fi sutienul invizibil, salteaua cu memorie sau tigaia magica. Lipseste pana si asistenta tanara si delicata care conduce bolnavul de manuta in cabinet, ii ofera un pahar cu apa si un zambet cuceritor, ii tamponeaza fruntea, iar la final cand naivul crede intr-o a doua sansa la fericire, ii intinde cu senzualitate o chitanta care-i distruge definitiv metabolismul. in loc de acestea Camelia a intrat intr-o camera modesta, cu parchet zgariat, scaune inghesuite si un cuplu de pensionari absolut inestetic. O asistenta supraponderala trece prin cadru cu un registru, doua cutii de medicamente si cateva siringi. Fiecare pas tradeaza o compatimire profunda pentru situatia deplorabila in care trebuie sa se zbata, intreaga istorie nu a vazut o drama mai sfasietoare, prin comparatie pana si Fefeleaga lui Agarbiceanu n-a fost decat o excentrica gresit inteleasa care isi plimba bolovanii cu calul de dragul miscarii in aer liber. Doctorii de familie...cu adevarat o specie aparte, o mutatie genetica nascuta din imperecherea bolnavicioasa intre bugetari si particulari. Pe de-o parte primesc bani de la stat, cat anume, ei asta variaza in functie de talent, imagine, lipici la pacienti, rabdare, uneori chiar si de cunostinte medicale, dar tot e undeva acolo intre 1000 si 2000 de euro. Pardon?! 1000-2000 de euro? Dar nu le este rusine?! Au frecat menta vreo 6 ani prin scoli pe banii parintilor si acum, pentru ca trag cu urechea la plamani si se holbeaza in gat, sa se lafaie in lux? si restul tarii nu?! Ba mai au si tupeul sa protesteze, vezi Doamne, ca banii nu-i primesc in mana ci de aici platesc asistenta, contabila, femeia de serviciu, intretinere, dotari, reparatii, impozite etc. Ar face bine sa inceteze. Opinia publica seamana cu tribunalul, dar nu in totalitate, ea judeca repede si prost, dar o singura data, nimeni nu-si mai iroseste energia pentru un recurs. Unii medici au cedat nervos devenind epave profesionale care-si fac treaba doar cat sa nu le crape omul la consult, dar cei mai multi s-au adaptat la mediu, rezista timp indelungat fara bani, stau retrasi in cabinete impreuna cu paianjenii si-si ademenesc pacientii prin orice mijloace (aici multe teatre din tara ar avea de invatat de la ei). Nicicand un bolnav nu a aratat mai atragator. Medicul il incurajeaza, ii lauda aspectul, familia, realizarile profesionale si regimul de viata, ii face putina psihoterapie, la nevoie merge si un paharel. Din pacate, de multe ori bolnavul ingrat isi da duhul incurcand toata contabilitatea trimestriala, asa ca medicul completeaza cu mari retineri certificatul de deces, asta dupa ce a incercat de trei ori sa-l resusciteze si a implorat familia sa pastreze secretul intregii afaceri, macar pana la sfarsitul lunii. Fata de colegii sai de breasla, doctorul Vladutiu are norocul unui sarm deosebit care-i aduce un numar decent de pacienti, in majoritate paciente intre 16 si 90 de ani. Ca produs nu tocmai stralucit al Facultatii de Medicina si Farmacie Cluj-Napoca, nu se specializase din mai multe motive oficiale si doar unul confidential, acela fiind lenea. Multumit de lipsa provocarilor intelectuale, acest individ isi facuse din serviciu mai mult un hobby, un prilej de a cunoaste lume, de a-si face relatii si o imagine placuta in societate. Cu salarizarea precara se impacase de mult, ajutat de o filozofie sanatoasa de viata precum si de participarea entuziasta la jocuri nocturne de poker care in general ii dublau veniturile. Risipa insa nu era un pacat pe care sa-l fi adaugat la lista, asadar cabinetul era organizat in spirit spartan, iar obezitatea asistentei nu i s-ar fi putut niciodata reprosa, el oferindu-i un salariu minim si foarte potrivit pentru o cura de slabire. Departe de a fi recunoscatoare, aceasta ii arunca profesoarei de geografie o privire scarbita si binevoieste sa deschida gura: - E liber, puteti intra. - Dar dansii au fost inaintea mea. Ca de obicei, bunele intentii sunt aspru si prompt pedepsite. Curiozitatea din ochii pensionarilor s-a transformat acum in suspiciune combinata cu dusmanie. E si firesc de altfel, de-abia au venit la doctor, sala de asteptare e goala, nici un tovaras de suferinta, nici o noutate, asistenta nu le povesteste nimic si acum asta ii mai si grabeste. Dupa ce le da reteta ce sa mai faca toata dupa-amiaza? - intrati, intrati, noi nu ne grabim. - (mirata) Sigur? - Daca v-am spus!! Camelia, pacifista din fire, se executa in viteza, bate la usa, i se raspunde cu un "Da!" demn de o cerere in casatorie, asadar patrunde in lacasul domnului. Doctor, bineinteles. De cum o vede, individul tasneste de pe scaun cu un "Ooooo" in crescendo, numai bun pentru aparitia unui tenor pe scena, ii insfaca mana de femeie maritata, " Doamna profesoara!" si toc, direct pe verigheta, dupa care o priveste asa de mandru de parca el i-ar fi pus-o pe deget, de nici doua secunde. - Aratati exceptional! Nu cred ca sunteti bolnava, spuneti sincer ca v-a fost dor de mine! Dar stati sa va examinez. - Domnul doctor... Prea tarziu, o miscare de profesionist, mana aruncata in sus, o zvacnire din incheietura si Camelia se trezeste in plina pirueta, executata corect dupa datina strabuna a jocului maramuresean si insotita de un "Ce nai..!" natural ce-i drept, dar parca nepotrivit cu coregrafia. Mai mult, talentele medicului de familie se irosesc in lipsa unui public avizat. Asistenta priveste intreaga scena din usa, dar ochii constipati si buzele stranse a lamaie nu tradeaza o iubire sincera pentru dansul popular. Mai degraba da impresia ca si-a surprins parintii in pielea goala. - Domnul doctor, ce-i asta?, protesteaza Camelia, incercand sa-si recupereze mana, echilibrul si in general, controlul asupra propriei fiinte. - Ma scuzati, of, ma scuzati! Sigur, luati un loc, v-am luat prea repede, dar asa m-am bucurat de revedere! in plus, pirueta este o metoda foarte buna, originala, de a testa calitatea reflexelor, cum stati cu echilibrul, cu urechea interna, cerebelul. Mi-a spus-o doctorul Munteanu, mare profesor de medicina in Cluj, el cica o foloseste foarte des, mai ales la femei. Dar sa revenim la problema. Cu ce va pot ajuta? stiu! O tensiune. Va rog sa va dezbracati. Camelia il priveste cu gura cascata. - De ce? - A, nu de tot, numai pana-n talie, sa pot pune tensiometrul. Asistenta prinde momentul sa-si dovedeasca discretia. - Va las singuri? Se spune ca in clipa dinaintea mortii, omul isi vede intreaga viata. Greu de aflat daca este adevarat dar cu siguranta, Camelia Popa si-a vazut intr-o clipa intreaga viata ce va urma daca asistenta va iesi pe usa cabinetului. Nici cinci minute cu Vladutiu si buna sa reputatie in oras va fi doar o amintire placuta. Vorbe, zvonuri, barfe, scandal, divort, concediere, somaj, italia, droguri, prostitutie... - Va rog sa stati aici! iar eu nu ma dezbrac de nimic, uite, pot ridica maneca. Dezamagit cadrul medical ii fixeaza tensiometrul in liniste, apoi ii asculta pulsul printre oftaturi. - Of, doamna profesoara, parca n-ati fi venit la doctor, ma jicniti de-a dreptul. Credeti ca noi mai tinem cont daca bolnavul e femeie ori barbat, daca are aspect placut, asa ca dumneavoastra, sau e o mumie ambulanta? Pentru noi nu conteaza! in America cum ai intrat in spital, te-au si dezbracat, numai la noi trebuie sa ne luptam cu pudoarea asta exagerata, o idee invechita, absolut perimata. - Lasati sa fie invechita, mai trebuie si inaintasii onorati cu ceva. - Ei, cum vreti, tensiunea e cam mica, 10 cu 7. Spuneti-mi care-i problema. - Pai, domnul doctor, sa va explic. Eu nu cred ca sunt bolnava dar am un serviciu destul de obositor. Va dati seama ca nu e usor cu copiii astia, sunt foarte neastamparati. ieri dupa ce am scos la raspuns cativa de-a cincea, mi s-a facut rau, am ametit si am simtit ca lesin. O colega mi-a luat tensiunea, aveam 9 cu 6. - Ati mai avut asemenea incidente? - La scoala inca nu. S-a mai intamplat daca stau mult in picioare si pe caldura. - Dar v-ati enervat brusc, v-ati consumat pentru ceva? - Cam asa. Nu vreau sa va plictisesc cu detalii, clasa nu e rea, sunt cativa chiar foarte buni, silitori, dar este si un grup de salbatici cu care nu pot comunica. Unul mai cu seama, Cornel Gojan, ieri mai avea putin si arunca in mine cu cerneala. Pana nu i-am dat un trei, nu s-a potolit. - (cazut pe ganduri) Gojan, Gojan...Aaa, nu cumva maica-sa lucreaza la primarie? - S-ar putea, nu stiu, pana acum parintii n-au venit la scoala. - Sigur ea e. E la mine pe lista! (jucandu-se distrat cu stetoscopul) Ha, ha... Gojan Alina, mare doamna, din prea-inalta societate clujeana. (fluiera ca o bomba in picaj) Ce figura...Alinuta deci! - Nu stiu, domnul Vladutiu, intrebarea este daca imi puteti da un concediu medical, ieri a trebuit sa iau un taxi si sa merg acasa, am pierdut doua ore si acum directoarea e foc si para pe mine. Usa se deschide si o domnisoara rotunjioara si voioasa ca un pitigoi isi introduce buclele blonde in cabinet. - Ah, ma scuzati, n-am stiut ca aveti pe cineva. - imediat domnisoara Szekely. O secunduta! Buclele se retrag smerite. - Doamna Popa, situatia este clara. Vitamine, multe vitamine, magneziu, calciu, cate un laxativ la rastimpuri si odihna. Viata sexuala? - Ce? - Of, iar incepem? E o intrebare strict medicala. Ma obligati sa vorbesc cu familia. "Sa vezi ce ti-a zice mama!" - Concediul, domnul doctor... - A da, il am aici, l-a completat asistenta acum jumatate de ora. La revedere, doamna profesoara, sanatate va doresc, dar sa nu uitati de noi! intodeauna am spus: o vizita la doctor va scuteste de una la rude. Mult noroc... - La revedere! Camelia iesi aproape in fuga, cu precipitarea spargatorilor profesionisti la auzul alarmei. in cazul ei alarma era oferita de ultimele incurajari ale doctorului de familie: - ...si sex, mult sex! Pentru un tonus ridicat si de doua ori pe... Vacarmul strazii acopera linistitor recomandarile medicale si mormaielile nu foarte binevoitoare ale pensionarilor din salon. Acum erau vreo sapte, dar nici unul nu dadea semne de nerabdare. Se stie, in numar sta puterea. Nu mai avea decat sa ia un autobuz si sa ajunga acasa. Oh, dulce odihna. Mama in oras, sotul la bere...Poate chiar isi va comanda o pizza ca sa nu mai gateasca. Camelia zambea dulce in autobuz si ar fi zambit asa pana acasa daca un chel plin de par pe brate si de tatuaje nu i-ar fi zambit inapoi stralucind din ochi si dintr-un canin de aur. | index 'pageview'); 